അഭിമാനമായി മാമല കെല് കെഎസ്ഇബിക്ക് രണ്ട് ട്രാന്സ്ഫോര്മര് ഉടന് കൈമാറും കൊച്ചി ചരിത്രനേട്ടം സ്വന്തമാക്കി സംസ്ഥാന പൊതുമേഖലാ വ്യവസായസ്ഥാപനമായ മാമല കെല്. കേരള ഇലക്ട്രിക്കല് ആന്ഡ് അലൈഡ് എന്ജിനിയറിങ് കമ്ബനിയുടെ കെല് മാമല യൂണിറ്റിലെ പവര് ട്രാന്സ്ഫോര്മര് നിര്മാണ പ്ലാന്റില്, എട്ട് എംവിഎ പവറിന്റെ രണ്ട് ട്രാന്സ്ഫോര്മറുകളാണ് നിര്മാണം പൂര്ത്തിയാക്കിയത്. ഒന്നാം പിണറായി സര്ക്കാര് ഫെബ്രുവരിയിലാണ് 12.5 കോടി രൂപ മുതല്മുടക്കില് പവര് ട്രാന്സ്ഫോര്മര് യൂണിറ്റ് ആരംഭിച്ചത്. ഉദ്ഘാടനശേഷം കോവിഡ് അടച്ചുപൂട്ടല് വന്നെങ്കിലും കെഎസ്ഇബിയുടെ ഓര്ഡര് അനുസരിച്ച് രണ്ട് 8 എംവിഎ, 33, 11 കെവി ട്രാന്സ്ഫോര്മറുകള് കൃത്യസമയത്ത് നിര്മാണം പൂര്ത്തിയാക്കി. തൊഴിലാളികളും ജീവനക്കാരും ഒറ്റക്കെട്ടായി പ്രവര്ത്തിച്ചാണ് നേട്ടം കൈവരിച്ചതെന്നും ട്രാന്സ്ഫോര്മര് കെഎസ്ഇബിക്ക് കൈമാറാന് തയ്യാറായിക്കഴിഞ്ഞെന്നും വ്യവസായ മന്ത്രി പി രാജീവും കെല് എംഡി ഷാജി എം വര്ഗീസും പറഞ്ഞു. മാമലയില് നിര്മാണം പൂര്ത്തിയാക്കിയ പവര് ട്രാന്സ്ഫോര്മറുകള് ബംഗളൂരുവിലെ എന്എബിഎല് അംഗീകൃത ലാബായ സിപിആര്ഐയില് ഗുണനിലവാര പരിശോധന പൂര്ത്തിയാക്കിക്കഴിഞ്ഞു. സിപിആര്ഐ സാക്ഷ്യപത്രംകൂടി ലഭിച്ചതോടെ ഏത് സ്ഥാപനത്തിനും പവര് ട്രാന്സ്ഫോര്മര് നല്കാന് കമ്ബനിക്കാകും. എല്ഡിഎഫ് സര്ക്കാര് നടത്തിയ ആധുനികവല്ക്കരണമാണ് മാമല യൂണിറ്റിന് കുതിപ്പേകിയത്. 18 കോടി രൂപയുടെ വികസനപ്രവര്ത്തനമാണ് പിണറായി സര്ക്കാര് നടപ്പാക്കിയത്. പവര് ട്രാന്സ്ഫോര്മര് പ്ലാന്റില് 10 എംവിഎവരെ ശേഷിയുള്ള പവര് ട്രാന്സ്ഫോര്മറുകള് നിര്മിക്കാനാകും. ഈ പ്ലാന്റ് പൂര്ണതോതില് പ്രവര്ത്തനക്ഷമമാകുമ്ബോള് ഓരോ വര്ഷവും 1500 എംവിഎ ഊര്ജം കൂടുതല് ഉല്പ്പാദിപ്പിക്കാനാകുമെന്നാണ് കണക്കാക്കുന്നത്. മാമല യൂണിറ്റിന് 47 കോടി രൂപയുടെ അധിക വിറ്റുവരവും 2.53 കോടി രൂപയുടെ അറ്റാദായവും പ്രതീക്ഷിക്കുന്നുണ്ടെന്നും എംഡി പറഞ്ഞു. ട്രാന്സ്ഫോര്മര്, സ്ട്രക്ചറല് വിഭാഗങ്ങളാണ് മാമല യൂണിറ്റിലുള്ളത്. 10 കെവിമുതല് 2500 കെവിവരെയുള്ള വിതരണ ട്രാന്സ്ഫോര്മറുകള് ഇവിടെ നിര്മിക്കുന്നുണ്ട്. അണക്കെട്ടുകള്ക്ക് ആവശ്യമായ റേഡിയല് ഗേറ്റുകള്, ഹോയിസ്റ്റുകള് തുടങ്ങിയ ഹൈടെക് ഉല്പ്പന്നങ്ങളും നിര്മിക്കുന്നു. കെഎസ്ഇബിക്കുപുറമെ മറ്റ് സംസ്ഥാനങ്ങളിലെ വൈദ്യുതി ബോര്ഡുകള്ക്കും മാമല യൂണിറ്റില്നിന്ന് ട്രാന്സ്ഫോര്മറുകള് നിര്മിച്ചുനല്കുന്നുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മുല്ലപ്പെരിയാര് ഡാം തുറക്കാന് ക്രമീകരണങ്ങളായി ആശങ്കകള്ക്ക് അടിസ്ഥാനമില്ല: മന്ത്രി റോഷി അഗസ്റ്റിന് ബൈക്കിന്റെ ടയറില് പര്ദ്ദ ചുറ്റി മകനൊപ്പം സഞ്ചരിച്ച അമ്മയ്ക്ക് ദാരുണാന്ത്യം